kalixlouiis/myanmar-wikipedia-corpus huggingface dataset:
မြန်မာနိုင်ငံသည် ဆယ်စုနှစ်များစွာကြာမြင့်သော ပြည်တွင်းပဋိပက္ခများ၊ ဆင်းရဲမွဲတေမှု နှင့် နိုင်ငံရေးအရ နှိပ်စက်ညှဉ်းပန်းမှုများကြောင့် လူဦးရေအများအပြား နေရပ်စွန့်ခွာရသည့် အခြေအနေများကို ကြုံတွေ့ခဲ့ရသည်။
ဤသို့ နေရပ်စွန့်ခွာရခြင်းများသည် ၁၉၆၂ ခုနှစ် စစ်အာဏာသိမ်းမှု၊ ၈၈၈၈ အရေးတော်ပုံနှင့် နောက်ဆက်တွဲ ၁၉၈၈ ခုနှစ် စစ်အာဏာသိမ်းမှု၊ နှင့် ၂၀၂၁ ခုနှစ် စစ်အာဏာသိမ်းမှု ကဲ့သို့သော နိုင်ငံရေးဖြစ်စဉ်များကြောင့် အဓိကဖြစ်ပေါ်ခဲ့သည်။
ပြည်ပရောက်မြန်မာများကို အုပ်စုသုံးစုအဖြစ် အကြမ်းဖျင်းခွဲခြားနိုင်သည် - ပဋိပက္ခဒေသများမှ ထွက်ပြေးတိမ်းရှောင်လာကြသော ဘာသာရေးလူနည်းစုများနှင့် တိုင်းရင်းသားလူမျိုးစုများ၊ နိုင်ငံရေးအရ ပိုမိုတည်ငြိမ်သော ပတ်ဝန်းကျင်ကို ရှာဖွေကြသည့် အထက်တန်းလွှာများ၊ နှင့် ပိုမိုကောင်းမွန်သော ပညာရေးနှင့် စီးပွားရေးအခွင့်အလမ်းများကို ရှာဖွေသူများ ဖြစ်ကြသည်။
၂၀၂၁ ခုနှစ်တွင် မြန်မာနိုင်ငံမှ ဒုက္ခသည်များနှင့် ခိုလှုံခွင့်တောင်းခံသူ ၁.၂ သန်းရှိခဲ့ပြီး ဆီးရီးယား၊ ဗင်နီဇွဲလား၊ အာဖဂန်နစ္စတန် နှင့် တောင်ဆူဒန်နိုင်ငံတို့ပြီးလျှင် ကမ္ဘာ့ပဉ္စမအကြီးဆုံး ဒုက္ခသည်အင်အားစု ဖြစ်လာခဲ့သည်။
အိမ်နီးချင်းအာရှနိုင်ငံများရှိ ပြည်ပရောက်မြန်မာများသည် ယေဘုယျအားဖြင့် ကျွမ်းကျင်မှုမလိုအပ်သော အလုပ်သမားကဏ္ဍများ (ဥပမာ - စိုက်ပျိုးရေး၊ ငါးဖမ်းလုပ်ငန်း၊ ကုန်ထုတ်လုပ်ငန်း) တွင် ဝင်ရောက်လုပ်ကိုင်ကြပြီး အနောက်နိုင်ငံများတွင်မူ ပညာတတ်အလွှာ အလုပ်သမားများ ပြန်လည်အခြေချနေထိုင်မှု အရေအတွက်မှာ တိုးပွားလျက်ရှိသည်။
မြန်မာနိုင်ငံ၏ လူမှုနိုင်ငံရေးပတ်ဝန်းကျင် ဆက်တိုက်ကျဆင်းလာမှုကြောင့် စီးပွားရေးလုပ်ငန်းရှင်များ၊ ပညာရှင်များနှင့် ပညာတတ်များ၏ ဦးနှောက်ယိုစီးမှု ဖြစ်စဉ်သည် နိုင်ငံ၏ စီးပွားရေးဖွံ့ဖြိုးတိုးတက်မှုအပေါ်၊ အထူးသဖြင့် လူ့စွမ်းအားအရင်းအမြစ်ပိုင်းတွင် သိသာထင်ရှားသော အကျိုးသက်ရောက်မှုများ ရှိခဲ့သည်။
၂၀၂၁ ခုနှစ် စစ်အာဏာသိမ်းမှုသည် မြန်မာနိုင်ငံသား ပြည်တော်ပြန်များ (ဥပမာ - ပညာရှင်များ၊ အမှုဆောင်များ နှင့် ရင်းနှီးမြှုပ်နှံသူများ) နှင့် နိုင်ငံရပ်ခြားတွင် နေထိုင်အလုပ်လုပ်ကိုင်သူများပါ တိုင်းပြည်မှ ထွက်ခွာသွားစေခဲ့ပြီး နိုင်ငံ၏ ထွန်းသစ်စ စွန့်ဦးတီထွင်လုပ်ငန်းများအပေါ် ထိခိုက်မှုများ ဖြစ်ပေါ်စေခဲ့သည်။
ထိုင်းနိုင်ငံသည် မြန်မာရွှေ့ပြောင်းလုပ်သားများအတွက် လူကြိုက်အများဆုံး နေရာဖြစ်ပြီး မြန်မာလူမျိုး နှစ်သန်းခန့် နေထိုင်ကြသည်။
၂၀၁၄ ခုနှစ် သန်းခေါင်စာရင်းအရ ပြည်ပရောက်မြန်မာများ၏ ၇၀% သည် ထိုင်းနိုင်ငံတွင် နေထိုင်ကြပြီး မလေးရှား၊ တရုတ် နှင့် စင်ကာပူနိုင်ငံတို့က ထိုင်းနိုင်ငံနောက်တွင် အစဉ်လိုက် တည်ရှိသည်။
ပြည်ပရောက်မြန်မာများသည် အိန္ဒိယ၊ ဘင်္ဂလားဒေ့ရှ်၊ ပါကစ္စတန်၊ ဂျပန် နှင့် တောင်ကိုရီးယားနိုင်ငံများတွင်လည်း နေထိုင်ကြသည်။
၁၉၆၂ ခုနှစ် စစ်အာဏာသိမ်းမှုအပြီး ၁၉၆၃ ခုနှစ်မှ ၁၉၇၀ ခုနှစ်အတွင်း မြန်မာ-အိန္ဒိယနွယ်ဖွား ၁၅၅,၀၀၀ ကို အိန္ဒိယနိုင်ငံသို့ ပြန်လည်ပို့ဆောင်ခဲ့ပြီး အိန္ဒိယအစိုးရက ချန်နိုင်း၊ တီရူချီရာပလီ နှင့် မာဒူရိုင်း ကဲ့သို့သော မြို့ကြီးများတွင် ပြန်လည်နေရာချထားပေးခဲ့သည်။
အာရှပြင်ပတွင်လည်း အမေရိကန်ပြည်ထောင်စု၊ ဩစတြေးလျ၊ ယူနိုက်တက်ကင်းဒမ်း နှင့် နယူးဇီလန်နိုင်ငံတို့တွင် သိသာထင်ရှားသော ပြည်ပရောက်မြန်မာအသိုက်အဝန်းများ ရှိကြသည်။
၂၀၂၁ ခုနှစ် ပြည်တွင်းစစ် စတင်ဖြစ်ပွားချိန်မှစ၍ ဂျပန်နိုင်ငံသည် မြန်မာဒုက္ခသည်များကို လက်ခံရာတွင် အရေးပါသော အခန်းကဏ္ဍမှ ပါဝင်လာခဲ့သည်။
ဂျပန်နိုင်ငံရှိ မြန်မာလူဦးရေသည် ၂၀၂၁ ခုနှစ်တွင် ၃၇,၀၀၀ မှ ၂၀၂၂ ခုနှစ်တွင် ၅၆,၀၀၀ သို့ မြင့်တက်လာခဲ့ပြီး ၂၀၂၃ ခုနှစ် ဇွန်လတွင်မူ ၆၉,၀၀၀ ခန့်အထိ ရှိလာခဲ့သည်။
မြန်မာနိုင်ငံသည် ဂျပန်နိုင်ငံနှင့် ရှည်လျားသော ဆက်ဆံရေးရှိခဲ့သည့်အတွက် ဂျပန်နိုင်ငံက ဒုက္ခသည်အများအပြားကို လက်ခံခဲ့သည့် ပထမဆုံးနိုင်ငံ ဖြစ်လာခဲ့သည်။
ဂျပန်နိုင်ငံ တိုကျိုမြို့၏ တာကာဒါနိုဘာဘာ ဧရိယာတွင် "Little Yangon" (ရန်ကုန်ငယ်) ဟုခေါ်သော နေရာတစ်ခုလည်း ရှိသည်။
မျိုးရိုးဗီဇ မြန်မာနိုင်ငံသည် အရှေ့အာရှ၊ တောင်အာရှ နှင့် အရှေ့တောင်အာရှတို့ ဆုံစည်းရာနေရာတွင် တည်ရှိသည်။
၎င်းနိုင်ငံ၏ လူဦးရေအပေါ် မျိုးရိုးဗီဇဆိုင်ရာ လေ့လာဆန်းစစ်ချက်များအရ ၎င်းတို့၏ မျိုးရိုးဗီဇအုပ်စု ဖြန့်ကျက်တည်ရှိပုံသည် ပုံမှန်အားဖြင့် အရှေ့တောင်အာရှပုံစံကို ပြသနေသော်လည်း အရှေ့မြောက်အာရှနှင့် အိန္ဒိယတို့၏ လွှမ်းမိုးမှုများကိုလည်း တွေ့ရှိရကြောင်း ဖော်ပြနေသည်။
လေ့လာမှုတစ်ခု၏ တွေ့ရှိချက်အရ ဗမာနှင့် ကရင်လူမျိုးတို့သည် ဆက်နွယ်နေသော တိဗက်-ဗမာနွယ် ဘာသာစကားများကို ပြောဆိုကြသော်လည်း မျိုးရိုးဗီဇအရ ကွဲပြားခြားနားကြကြောင်း သိရသည်။
ဗမာလူမျိုးများတွင် ထူးကဲစွာ များပြားသော မျိုးရိုးဗီဇ ကွဲပြားစုံလင်မှုကို တွေ့ရှိရပြီး ကရင်လူမျိုးများတွင်မူ ပိုမို၍ မျိုးရိုးဗီဇအရ သီးခြားဖြစ်တည်နေသည်ကို တွေ့ရှိရသည်။
အခြေခံမျိုးရိုးဆက်နွယ်မှုများဆိုင်ရာ အခြားလေ့လာမှုတစ်ခုကမူ မြန်မာနိုင်ငံသည် အစောပိုင်း ခေတ်သစ်လူသားများ ကွဲပြားထွက်ပေါ်ရာ ဗဟိုဌာနများထဲမှ တစ်ခုဖြစ်နိုင်ဖွယ်ရှိကြောင်း ညွှန်ပြနေသည်။
ထို့အပြင်၊ မျိုးရိုးဗီဇအုပ်စုများအတွင်း၌ပင် မျိုးရိုးဗီဇ ကွဲထွက်မှုများကိုလည်း တွေ့ရှိရသည်။
ဗမာ၊ ရခိုင် နှင့် ကရင်လူမျိုးတို့သည် အရှေ့တောင်အာရှရှိ ခရာ-ဒိုင် နှင့် Hmong-Mien လူမျိုးများနှင့် မျိုးရိုးဗီဇအရ ပိုမိုနီးစပ်မှုရှိကြပြီး၊ နာဂ နှင့် ချင်းလူမျိုးတို့မှာမူ အိန္ဒိယနိုင်ငံ အရှေ့မြောက်ပိုင်းရှိ ဩစထြို-အေးရှားတစ် နှင့် တိဘက်-ဗမာနွယ် လူမျိုးများနှင့် မျိုးရိုးဗီဇအရ ပိုမိုနီးကပ်စွာ ဆက်စပ်နေသည်ကို တွေ့ရှိရသည်။
ဆက်စပ်ဖတ်ရှုရန် မြန်မာတိုင်းရင်းသားမျိုးနွယ်များ မြန်မာနိုင်ငံ၏ နိုင်ငံသားဥပဒေ မြန်မာနိုင်ငံ၏ လူဦးရေ မြန်မာနိုင်ငံ၏ ဘာသာစကားများ မြန်မာ့ယဉ်ကျေးမှု ကိုးကား * *။
ပါရာမော်တာ Paramotorသည် ပါဝါပါရာဂလိဒါ၏ ကြိုးနှင့် တွန်းကန်အားရှိသော အစိတ်အပိုင်းအတွက် ယေဘုယျအမည်ဖြစ်သည်။
ပါရာမော်တာ၏ အခြေခံ အမျိုးအစား နှစ်မျိုး ရှိသည်- ခြေလျင်ပစ်လွှတ်ခြင်း နှင့် ဘီးပစ်လွှတ်ခြင်း။
ခြေလျင်ပစ်လွှတ်သည့် မော်ဒယ်များတွင် သံကြိုး၊ ဆီတိုင်ကီ၊ အင်ဂျင်နှင့် ပန်ကာပါရှိသော ဖရိန်တစ်ခု ပါဝင်ပါသည်။
၂၀၂၅ ခုနှစ် ဂါဇာငြိမ်းချမ်းရေးအစီအစဉ် သည် ၂၀၂၅ စက်တင်ဘာ ၂၉ ရက်နေ့တွင် အမေရိကန်သမ္မတ ဒေါ်နယ်လ် ထရမ့် သည် အိမ်ဖြူတော်၌ အစ္စရေးဝန်ကြီးချုပ် ဘင်ဂျမင် နေတန်ယာဟု နှင့် ပူးတွဲသတင်းစာရှင်းလင်းပွဲအတွင်း ကြေညာခဲ့သည့် ငြိမ်းချမ်းရေးအစီအစဉ်ဖြစ်သည်။
ဤအစီအစဉ်သည် ဂါဇာ - အစ္စရေး ပဋိပက္ခ နှင့် ဆက်စပ်သည့် အကြောင်းအရာများအပေါ် အခြေခံ၍ တည်ဆောက်ထားပြီး၊ အချက်အလက် ၂၀ ချက်ပါဝင်သည်။
ဂါဇာစစ်ပွဲ အပြီးတိုင် အဆုံးသတ်ရေးအတွက် အရေးကြီးသည့် ခြေလှမ်းတစ်ရပ်အဖြစ် နိုင်ငံတကာက ရှုမြင်ထောက်ခံကြသည်။
နောက်ခံအကြောင်းအရင်း ဟားမတ်စ်တို့သည် ဂါဇာကမ်းမြောင်ဒေသကို ၂၀၀၇ ခုနှစ်တွင် သိမ်းပိုက်ပြီးနောက်တွင် အစ္စရေးနှင့် ထပ်ခါတလဲလဲ ထိပ်တိုက်တွေ့ဆုံမှုများဖြစ်ခဲ့ကြသည်။
ထိုထိပ်တိုက်တွေ့ဆုံမှုများသည် ကြီးမားသည့် ပဋိပက္ခအဖြစ်သို့ ၂၀၂၃ ခုနှစ်၊ အောက်တိုဘာ ၇ ရက် တွင် ကူးပြောင်းသွားခဲ့သည်။
၂၀၂၃ အောက်တိုဘာ ၇ ရက် တွင် ဟားမတ်စ်အဖွဲ့ သည် နယ်စပ်ဖြတ်ကျော်ပြီး အစ္စရေးနိုင်ငံ၊တောင်ပိုင်းသို့ ရုတ်တရက် ဝင်ရောက်တိုက်ခိုက်ပြီးနောက်၊အရှေ့အလယ်ပိုင်း ဂါဇာကမ်းမြောင် တွင် အစ္စရေး-ပါလက်စတိုင်း သမိုင်းတစ်လျှောက် လူအသေအပျောက်အများဆုံးစစ်ပွဲကြီး စတင်ဖြစ်ပွားခဲ့သည်။
ထို အောက်တိုဘာ ၇ ရက် ဟားမတ်စ် တိုက်ခိုက်မှုတွင် အစ္စရေးနိုင်ငံတောင်ပိုင်းရှိ လူနေရပ်ကွက်များ၊ဂီတဖျော်ဖြေပွဲ (၂)ခု၊အစ္စရေးရဲဌာန၊စစ်အခြေစိုက်စခန်း နှင့် နယ်စပ်ဂိတ်များပါဝင်ခဲ့ပြီး၊ အစ္စရေးပြည်သူ လူ ၁၂၀၀ ခန့်သေဆုံးခဲ့ကာ၊ ၂၅၁ ဦး သည် ဓါးစာခံများအဖြစ် ဖမ်းဆီးခံခဲ့ရသည်။
၂၀၂၃ ခုနှစ် အောက်တိုဘာ ၈ ရက် တွင် အစ္စရေးနိုင်ငံသည် ဟားမတ်စ်အဖွဲ့ ကို တရားဝင်စစ်ကြေညာပြီး အပြင်းထန်ဆုံးချေမှုန်းမှုကို ပြုလုပ်ခဲ့သည်။
ထိုကဲ့သို့ စစ်ကြေညာမှုသည် ၁၉၇၃ ခုနှစ် နောက်ပိုင်း ပထမဦးဆုံးစစ်ကြေညာမှု ဖြစ်ခဲ့သည်။
အစ္စရေးသည် ဂါဇာကမ်းမြောင်ဒေသ အား မြေပြင်ထိုးစစ်ကိုပါ ပြုလုပ်ခဲ့၍၊ဒေသတစ်ခုလုံး စစ်မီးတောက်လောင်ခဲ့ရသည်။
၂၀၂၅ ခုနှစ်၊ဇန်နဝါရီတွင် ဂါဇာကျန်းမာရေးဝန်ကြီးဌာန သည် အစ္စရေး- ဟားမတ်စ် တိုက်ပွဲကြောင့် ပါလက်စတိုင်း၌ သေဆုံးရသူဦးရေ ၄၆၀၀၀ ကျော်သွားပြီဟု ကြေညာခဲ့သည်။
ထိုအရေအတွက်သည် ၂၀၂၃ အောက်တိုဘာ စစ်ပွဲစတင်ချိန်ကစပြီး သေဆုံးခဲ့ရသည့် အရေအတွက်ဖြစ်သည်။
ပဋိပက္ခပြေငြိမ်းရေးကြိုးပမ်းမှုများ ၂၀၂၃ ခုနှစ်နှောင်းပိုင်းနှင့် ၂၀၂၅ ခုနှစ်အစောပိုင်းတို့တွင် အပစ်အခတ်ရပ်စဲရေး ကြိုးပမ်းမှုများ ဖြစ်ပေါ်ခဲ့သော်လည်း ပြိုပျက်သွားခဲ့ပြီး၊၂၀၂၅ ခုနှစ် မတ်လတွင် အစ္စရေး၏ အံ့အားသင့်ဖွယ်ရာ တိုက်ခိုက်မှုတစ်ခုဖြင့် တိုက်ပွဲများသည် ပြန်လည် ပိုမိုပြင်းထန်လာခဲ့ပြန်သည်။
ထို့အပြင် ၂၀၂၅ ခုနှစ်၊ဩဂုတ် အစ္စရေးဝန်ကြီးချုပ်၏ ဂါဇာမြို့သိမ်းရေးအစီအစဥ်ကြေညာမှုသည်လည်း ပဋိပက္ခကို ပိုမိုဆိုးရွားသွားစေခဲ့သည်။
တစ်ဖက်တွင်လည်း ပြင်သစ်၊ ဂျာမနီ၊ ရုရှား၊ အီတလီ၊ စပိန်၊ အာရပ်စော်ဘွားများ ပြည်ထောင်စု၊ အီဂျစ်၊ တူရကီ၊ ကာတာ၊ ဂျော်ဒန်၊ အင်ဒိုနီးရှား၊ ပါကစ္စတန်နှင့် ဗြိတိန်တို့ အပါအဝင် ကမ္ဘာ့နိုင်ငံများစွာ၏ ပံ့ပိုးကူညီမှုဖြင့် အပစ်ရပ်ရေး ညှိနှိုင်းဆွေးနွေးရေး အစီအစဉ်သည် ရှေ့ဆက်သွားနေခဲ့သည်။
အိမ်ဖြူတော်၏အဆိုပြုမှုဖြင့် ငြိမ်းချမ်းရေးသဘောတူညီမှုများ အိမ်ဖြူတော် သည် ၂၀၂၅ ခုနှစ်၊ စက်တင်ဘာ ၂၉ ရက်နေ့တွင် ဂါဇာ၌ နှစ်နှစ်နီးပါးကြာ ဖြစ်ပွားနေသည့် ပဋိပက္ခကို အဆုံးသတ်ရန်၊ ဟားမတ်စ် လက်တွင်းရှိ ဓားစာခံ များကို ကယ်တင်ရန် အပါအဝင်၊ ပါလက်စတိုင်းနယ်မြေ၏ အနာဂတ်ကို ပုံဖော်ရန် ကူညီပေးနိုင်မည့် အချက် ၂၀ ပါ အစီအစဉ်တစ်ရပ်ကို ကြေညာခဲ့သည်။
အမေရိကန်သမ္မတ ဒေါ်နယ်ထရမ့်က ထိုအစီအစဉ်သည် အစ္စရေးအပါအဝင် နိုင်ငံများစွာ၏ ထောက်ခံမှု ရရှိခဲ့ကြောင်း ပြောကြားခဲ့သည်။
ဟားမတ်စ်တို့အနေဖြင့် ယခုအစီအစဉ်ကို ၂၀၂၅ ခုနှစ်၊ အောက်တိုဘာ ၅ ရက် နောက်ဆုံးထားလက်ခံရန် နှင့် လက်မခံလျှင် ပြင်းထန်သည့် အကျိုးဆက်များကို ရင်ဆိုင်ရမည်ဟု ဖိအားပေးခြိမ်းခြောက်ခဲ့သည်။
၂၀၂၅ ဂါဇာ ငြိမ်းချမ်းရေးအစီအစဥ် တွင် ပါဝင်သည့် အချက် (၂၀) မှာ အောက်ပါအတိုင်းဖြစ်သည်။
နံပါတ်စဥ် အကြောင်းအရာ ၁။
ဂါဇာသည် "စွန်းစားမှုကင်းသော ဒေသ" (de-extremist zone) အဖြစ် ပြောင်းလဲသွားမည် ဖြစ်ပြီး အနီးအနားရှိ အိမ်နီးချင်းနိုင်ငံများအတွက် ဘေးအန္တရာယ် မဖြစ်စေရ။
များစွာခံစားခဲ့ရသော ပြည်သူများ၏ အကျိုးအတွက် ဂါဇာကို ပြန်လည်တည်ဆောက်သွားမည်။
အစ္စရေးနှင့် ဟားမတ်စ် တို့သည် ထိုအဆိုပြုချက်ကို လက်ခံပါက တိုက်ခိုက်မှုများ ချက်ချင်းရပ်စဲသွားမည်။
အစ္စရေးတပ်များသည် ဓားစာခံများ လွှဲပြောင်းရေးအတွက် သဘော တူညီထားသောနေရာများသို့ ဆုတ်ခွာသွားမည်ဖြစ်ကာ၊ ယင်းကာလအတွင်း စစ်ရေးဆိုင်ရာဆောင်ရွက်မှု အားလုံး ရပ်စဲထားမည့်အပြင်၊ အဆင့်ဆင့်ဆုတ်ခွာမှု ပြီးဆုံးသည်အထိ ရှေ့တန်း စစ်မျက်နှာကို ရပ်ဆိုင်းထားမည်။
အစ္စရေးက သဘောတူညီချက်ကို လူသိရှင်ကြား လက်ခံပြီးနောက် ဟားမတ်စ်တို့သည် ၇၂ နာရီ အတွင်း အသက်ရှင်နေသူများ၊ သေဆုံးသူများ အပါအဝင် ဓားစာခံအားလုံးကို ပြန်လည် ပေးအပ်ရမည်။
အစ္စရေးသည် ထောင်ဒဏ်တစ်သက်တစ်ကျွန်း ချမှတ်ခံထားရသူ နိုင်ငံရေး အကျဉ်းသား ၂၅၀ ဦးကို လွှတ်ပေးမည်ဖြစ်ပြီး၊ ၂၀၂၃ ခုနှစ် အောက်တိုဘာ ၇ ရက်နေ့ တိုက်ခိုက်မှုအပြီး ဖမ်းဆီးခံထားရသည့် ဂါဇာဒေသခံ ၁,၇၀၀ ဦး၊ ထိုအချိန်က ဖမ်းဆီးထား သည့် မိန်းကလေးများနှင့် ကလေးသူငယ်အားလုံးကိုပါ လွှတ်ပေးမည်။
အစ္စရေး ဓားစာခံ များ၏ ခန္ဓာကိုယ်တစ်ခုစီအတွက် သေဆုံးသွားသည့် ဂါဇာဒေသခံ ၁၅ ဦး၏ အလောင်းကို ပြန်လည်ပေးအပ်မည်။
ဓားစာခံများ လဲလှယ်မှု ပြီးဆုံးသွားပါက ငြိမ်းချမ်းစွာနေထိုင်ရန်နှင့် လက်နက်စွန့်လွှတ်ရန် ကတိပြုထားသော ဟားမတ်စ် အဖွဲ့ဝင်များအား လွတ်ငြိမ်းချမ်းသာခွင့် ပေးအပ်မည်။
ဂါဇာမှ ထွက်ခွာလိုသူများအား ၎င်းတို့ကို လက်ခံမည့် နိုင်ငံများသို့ ဘေးကင်းလုံခြုံစွာ ထွက်ခွာခွင့် အာမခံချက်ပေးမည်။
ထိုသဘောတူညီချက်ကို အတည်ပြုပြီးသည်နှင့် ချက်ချင်း ဂါဇာသို့ အကူအညီများ ပို့ဆောင် ပေးမည်။
ပို့ဆောင်မည့် ကုန်ပစ္စည်းပမာဏအနည်းဆုံးသည် ၂၀၂၅ ခုနှစ် ဇန်နဝါရီလ ၁၉ ရက်နေ့က လူသားချင်းစာနာထောက်ထားရေး အကူအညီ သဘောတူညီချက်တွင် သတ်မှတ် ထားသည့် ပမာဏနှင့် ညီမျှမည်ဖြစ်ပြီး အခြေခံအဆောက်အဦများ ပြန်လည်တည်ဆောက် ခြင်း၊ ဆေးရုံများနှင့် ဈေးဆိုင်များ ပြင်ဆင်ခြင်းနှင့် အမှိုက်သရိုက်ရှင်းလင်းရန်နှင့် လမ်းများ ပြန်ဖွင့်ရန် လိုအပ်သော စက်ကိရိယာများ ပေးပို့ခြင်းတို့ ပါဝင်မည်။
အကူအညီများ ပို့ဆောင်ခြင်းနှင့် ဖြန့်ဖြူးခြင်းကို ကုလသမဂ္ဂနှင့် ၎င်း၏ လက်အောက်ခံ အဖွဲ့အစည်းများ၊ ကြက်ခြေနီအသင်းတို့အပြင် မည်သည့်အဖွဲ့အစည်းနှင့်မျှ မသက်ဆိုင်သော အခြားနိုင်ငံတကာအဖွဲ့အစည်းများမှ တာဝန်ယူဆောင်ရွက်မည်။
ရာဖာနယ်စပ် နှစ်ဘက် ဖွင့်လှစ်ခြင်းကို ၂၀၂၅ ခုနှစ် ဇန်နဝါရီလ ၁၉ ရက်နေ့က သဘောတူညီချက်တွင် အသုံးပြုခဲ့သည့် စနစ်အတိုင်း လိုက်နာဆောင်ရွက်မည်။
ဂါဇာကို ယာယီအစိုးရတစ်ရပ်က အုပ်ချုပ်မည်ဖြစ်ပြီး နည်းပညာရှင်များဖြင့်ဖွဲ့စည်းထားသော၊ နိုင်ငံရေးမဟုတ်သည့် ပါလက်စတိုင်းကော်မတီတစ်ရပ်က ဂါဇာပြည်သူများအတွက် နေ့စဉ်ဝန်ဆောင်မှုလုပ်ငန်းများ လည်ပတ်ရန် တာဝန်ရှိမည်။
ကော်မတီတွင် အရည်အချင်း ပြည့်မီသော ပါလက်စတိုင်းနှင့် နိုင်ငံတကာကျွမ်းကျင်သူများ ပါဝင်မည်ဖြစ်ပြီး Peace Council (ငြိမ်းချမ်းရေးကောင်စီ) အမည်ရှိ နိုင်ငံတကာ ကူးပြောင်းရေးကာလ အဖွဲ့အသစ်၏ ကြီးကြပ်မှုအောက်တွင် လည်ပတ်မည်။
ငြိမ်းချမ်းရေးကောင်စီကို သမ္မတ ထရမ့်က ဦးဆောင်ပြီး၊ ဗြိတိန် ဝန်ကြီးချုပ်ဟောင်း တိုနီဘလဲ အား ၎င်း၏အဖွဲ့ဝင်တစ်ဦးအဖြစ် ဖော်ပြသည်။
ပါလက်စတိုင်း အာဏာပိုင်အဖွဲ့သည် သမ္မတထရမ့်၏ ၂၀၂၀ ငြိမ်းချမ်းရေးအစီအစဉ်နှင့် ဆော်ဒီ-ပြင်သစ် အဆိုပြုချက်ကဲ့သို့သော အဆိုပြုချက်များတွင် ဖော်ပြထားသည့် ပြုပြင် ပြောင်းလဲရေး လုပ်ငန်းစဉ်ကို ပြီးဆုံးအောင်လုပ်ပြီးနောက် ဂါဇာကို ဘေးကင်းစွာနှင့် ထိရောက်စွာအုပ်ချုပ်နိုင်သည်အထိ ဂါဇာပြန်လည်တည်ဆောက်ရေးအတွက် တရားဝင်ဘဏ္ဍာရေးဆိုင်ရာ မူဘောင်တစ်ရပ်ကို ပါလက်စတိုင်း နည်းပညာရှင်ကော်မတီမှ ချမှတ်ပေးမည်။
ငြိမ်းချမ်းရေး ကောင်စီသည် "ဂါဇာပြည်သူများအား ဝန်ဆောင်မှုပေးပြီး ရင်းနှီးမြှုပ်နှံမှုကို လွယ်ကူချောမွေ့ စေမည့် ခေတ်မီထိရောက်သော အုပ်ချုပ်ရေးယန္တရားတစ်ရပ် တည်ဆောက်ရန်" ဦးဆောင် နိုင်ငံတကာ စံနှုန်းများကို အသုံးပြုမည်။
ဂါဇာကို ပြန်လည်တည်ဆောက်ရန်နှင့် မြှင့်တင်ရန် ထရမ့်၏ စီးပွားရေးဖွံ့ဖြိုးတိုးတက်ရေး အစီအစဉ်ကို "အရှေ့အလယ်ပိုင်းရှိ ချမ်းသာကြွယ်ဝသော ခေတ်မီမြို့ပြများစွာ တည်ဆောက် ရာတွင် ပါဝင်ခဲ့သူများဖြင့်ဖွဲ့စည်းထားသည့် ကျွမ်းကျင်သူများအဖွဲ့" ကို ခေါ်ယူပြီး တည်ဆောက်မည်။
အခွန်အခ သက်သာခွင့်များနှင့် ဈေးကွက်သို့ဝင်ရောက်ခွင့်ရှိသော အထူးစီးပွားရေးဇုန်တစ်ခု ထူထောင်မည်။
၎င်းကို ပါဝင်သည့်နိုင်ငံများနှင့် ညှိနှိုင်းဆောင်ရွက်သွားမည်။
နေထိုင်သူအားလုံးသည် ဆန္ဒရှိပါက ဂါဇာမှထွက်ခွာခွင့်နှင့် ဂါဇာသို့ပြန်လာခွင့် ရှိသည်။
အစီအစဉ်သည် နေထိုင်သူများအား ဆက်လက်နေထိုင်ရန် အားပေးလျက် "ပိုမိုကောင်းမွန် သော ဂါဇာ" တည်ဆောက်ရန် အခွင့်အလမ်းကို ကတိပေးထားသည်။
ဟားမတ်စ် နှင့် အခြားအုပ်စုများသည် ဂါဇာအုပ်ချုပ်ရေးတွင် သွယ်ဝိုက်၍သော်လည်းကောင်း၊ တိုက်ရိုက်သော်လည်းကောင်း ပါဝင်ခွင့်ရှိမည်မဟုတ်။
ဥမင်လိုဏ်ခေါင်းများနှင့် လက်နက် စက်ရုံများ အပါအဝင် စစ်ရေးဆိုင်ရာ အခြေခံအဆောက်အအုံအားလုံးကို ဖျက်ဆီးမည်။
လက်နက် ဖျက်သိမ်းရေးလုပ်ငန်းစဉ်ကို လွတ်လပ်သော အဖွဲ့အစည်းများက ကြီးကြပ်မည်။
"New Gaza" (ဂါဇာအသစ်) သည် စီးပွားရေးဖွံ့ဖြိုးတိုးတက်မှုနှင့် အိမ်နီးချင်းများနှင့် ငြိမ်းချမ်းစွာ အတူ ယှဉ်တွဲနေထိုင်ရေးကို ဆက်လက်ထိန်းသိမ်းသွားမည်။
ဒေသတွင်းမဟာမိတ်များသည် ဟားမတ်စ် နှင့် ၎င်း၏အုပ်စုများက ၎င်းတို့၏တာဝန်ဝတ္တရား များကို အပြည့်အဝအကောင်အထည်ဖော်မည်ဖြစ်ကြောင်းနှင့် "ဂါဇာအသစ်" သည် ၎င်း၏ အိမ်နီးချင်းများအတွက် ဘေးအန္တရာယ်မဖြစ်စေရန် အာမခံချက်ပေးမည်။
အမေရိကန်သည် ဂါဇာတွင် တပ်စွဲတပ်ဖြန့်ရန် ယာယီအပြည်ပြည်ဆိုင်ရာ တည်ငြိမ်ရေး တပ်ဖွဲ့ (ISF) တစ်ရပ်ထူထောင်ရန် အာရပ်နှင့် အပြည်ပြည်ဆိုင်ရာ မဟာမိတ်များနှင့် ညှိနှိုင်း ဆောင်ရွက်မည်။
ISF သည် ပါလက်စတိုင်းရဲတပ်ဖွဲ့ကို လေ့ကျင့်ပေးပြီး ကူညီဆောင်ရွက် ပေးမည်ဖြစ်ကာ ထိုနယ်ပယ်တွင် အတွေ့အကြုံရှိသော ဂျော်ဒန်နှင့် အီဂျစ်နိုင်ငံတို့နှင့် တိုင်ပင် ညှိနှိုင်းမည်။
ပါလက်စတိုင်းရဲတပ်ဖွဲ့သည် ရေရှည်ပြည်တွင်းလုံခြုံရေး အဖြေတစ်ရပ်ဖြစ်လာ မည်။
ISF သည် နယ်စပ်ဒေသများကာကွယ်ရန်၊ ဂါဇာသို့ လက်နက်များ တရားမဝင်သယ်ဆောင်ခြင်း မပြုနိုင်ရေးနှင့် ဂါဇာ ပြန်လည်တည်ဆောက်ရေးနှင့် ပြန်လည်ထူထောင်ရေးအတွက် ကုန်ပစ္စည်းများ မြန်ဆန်ချောမွေ့စွာ စီးဆင်းနိုင်ရေး သေချာစေရန်အတွက် ပါလက်စတိုင်း ရဲတပ်ဖွဲ့နှင့် ပူးပေါင်းဆောင်ရွက်ရန် အစ္စရေးနှင့် အီဂျစ်တို့နှင့် ညှိနှိုင်းဆောင်ရွက်မည်။
အစ္စရေးသည် ဂါဇာကို သိမ်းပိုက်မည်မဟုတ်သကဲ့သို့ ပေါင်းစည်းမည်လည်းမဟုတ်ပေ။
ISF ထိန်းချုပ်မှု စတင်တည်ထောင်ပြီး အခြေအနေများ တည်ငြိမ်သွားပါက အစ္စရေး ကာကွယ်ရေး တပ်မတော် (IDF) သည် IDF ၊ ISF ၊ အာမခံနိုင်ငံများနှင့် အမေရိကန်တို့ကြား သဘောတူညီ ထားသော စံနှုန်းများ၊ အချိန်ကာလများနှင့် လက်နက်ဖျက်သိမ်းရေးလုပ်ငန်းစဉ်အရ ဆုတ်ခွာ သွားမည်။
လက်တွေ့တွင်၊ IDF သည် ဂါဇာလုံခြုံသည်အထိ လုံခြုံရေးဇုန်တစ်ခုသာ ထားရှိ လျက် ကူးပြောင်းရေးအာဏာပိုင်အရ မိမိတို့ထိန်းချုပ်ထားသော နယ်မြေကို ISF သို့ အဆင့်ဆင့် လွှဲပြောင်းပေးသွားမည်။
အကယ်၍ ဟားမတ်စ်သည် ထိုအဆိုပြုချက်ကို ရွှေ့ဆိုင်းပါက သို့မဟုတ် ငြင်းပယ်ပါက အထက် ဖော်ပြပါ အဆင့်များကို IDF မှ ISF သို့ လွှဲပြောင်းပေးအပ်သော ဟားမတ်စ် မဟုတ်သည့် နယ်မြေ များတွင် ဆောင်ရွက်သွားမည်။
ပါလက်စတိုင်းနိုင်ငံသားများနှင့် အစ္စရေးနိုင်ငံသားများ၏ အမြင်များနှင့် သဘောထားများကို ပြောင်းလဲရန်နှင့် ငြိမ်းချမ်းရေး၏ အကျိုးကျေးဇူးများကို မီးမောင်းထိုးပြရန်အတွက် သည်းခံမှု စိတ်ဓာတ်နှင့် ငြိမ်းချမ်းစွာ အတူယှဉ်တွဲနေထိုင်ရေး မူဘောင်အပေါ်အခြေခံသည့် ဘာသာရေးခြားနားချက်များ ဆွေးနွေးမှုအစီအစဉ်တစ်ရပ်ကို စတင်မည်။
ဂါဇာ ပြန်လည်တည်ဆောက်ရေး တိုးတက်လာပြီး ပါလက်စတိုင်း အာဏာပိုင်အဖွဲ့၏ပြုပြင်ပြောင်းလဲရေး လုပ်ငန်းစဉ်ကို စနစ်တကျ အကောင်အထည်ဖော်သည့်အခါ"ကိုယ်ပိုင်ပြဋ္ဌာန်းခွင့်နှင့် ပါလက်စတိုင်းနိုင်ငံတော်ဖြစ်မှုဆီသို့ ယုံကြည်စိတ်ချရသော လမ်းကြောင်းတစ်ခု ဖွင့်လှစ်နိုင်ရန်" အခြေအနေများ ဖန်တီးနိုင်မည်။
ငြိမ်းချမ်းပြီး သာယာဝပြောသော အတူယှဉ်တွဲနေထိုင်ရေး အတွက် နိုင်ငံရေးရည်မှန်းချက်ကို သဘောတူညီရန် အမေရိကန်သည် အစ္စရေးနှင့် ပါလက်စတိုင်းအကြား ဆွေးနွေးမှုတစ်ရပ် စတင်မည်။
အဆိုပြုချက်အပေါ် တုန့်ပြန်ဆောင်ရွက်မှုများ ထရမ့်အစီအစဥ်ကို သတ်မှတ်ထားသည့် နောက်ဆုံးရက်ဖြစ်သည့် အောက်တိုဘာ ၅ ရက် မတိုင်မီ ဟားမတ်စ်အဖွဲ့သည် ငြိမ်းချမ်းရေးအတွက် ၎င်းတို့ အသင့်ဖြစ်နေပြီဆိုသည့်အကြောင်း ပြောဆို လက်ခံခဲ့သည်။
၂၀၂၅ ခုနှစ်၊အောက်တိုဘာ ၆ ရက် တွင် ကြားဝင်ညှိနှိုင်းပေးသူများမှတဆင့် ဟားမတ်စ်အဖွဲ့ နှင့် အစ္စရေးတို့ကြား တိုက်ရိုက်မဟုတ်သည့် ဆွေးနွေးပွဲကို အီဂျစ်နိုင်ငံ၊Sharm El-Sheikhမြို့တွင် စတင် ပြုလုပ်ခဲ့ကြသည်။
ဆွေးနွေးပွဲတွင် ဟားမာ့စ် ကိုယ်စားလှယ်အဖွဲ့ကို အကြီးအကဲ Khalil al-Hayya က ဦးဆောင်ပါဝင်ခဲ့ပြီး၊ အီဂျစ်နှင့် ကာတာ စေ့စပ်ညှိနှိုင်းသူများနှင့် အစ္စရေး ကိုယ်စားလှယ်အဖွဲ့လည်း တက်ရောက်ခဲ့သည်။
၂၀၂၅ ခုနှစ်၊အောက်တိုဘာ ၇ ရက် တွင် ဆွေးနွေးပွဲဆက်လက်ပြုလုပ်ကြသည်။
ဟားမက်စ်ဘက်က အစ္စရေးအနေဖြင့် ဂါဇာကမ်းမြောင်ဒေသအား ကျူးကျော်သိမ်းပိုက်မှုကို ထာဝရ အဆုံးသတ်ရန်နှင့် ယင်းအချက်ကို နိုင်ငံတကာက မဖြစ်မနေအာမခံပေးရန်၊ ထိန်းသိမ်းခံထားရသည့် အစ္စရေးပြည်သူများ ပြန်လွှတ်ခြင်းကို အစ္စရေး စစ်တပ် ဘက်စုံရုပ်သိမ်းမည့် အချိန်နှင့် ချိတ်ဆက်ရန် တောင်းဆိုမှုများပြုလုပ်ခဲ့ကြသည်။
၂၀၂၅ ခုနှစ်၊ အောက်တိုဘာ ၈ ရက်တွင် ဆွေးနွေးပွဲ ဆက်လက်ပြုလုပ်ကြသည်။
ဆွေးနွေးပွဲပြီးနောက် ထရမ့်သည် အစ္စရေးနှင့် ဟားမတ်စ် တို့သည် သဘောတူညီချက်တစ်ခုရရှိခဲ့ပြီး၊ သဘောတူညီချက်၏ပထမအဆင့်ကို လက်မှတ်ရေးထိုးခဲ့ကြောင်း ကြေညာခဲ့သည်။
ကြေညာမှုတွင် အသက်ရှင်လျက်ရှိသော အစ္စရေး ဓားစာခံများအားလုံးကို ၇၂ နာရီအတွင်း တစ်သက်တစ်ကျွန်းကျခံနေရသည့် ပါလက်စတိုင်းအကျဉ်းသား ၂၀၀၀ နှင့် လဲလှယ်ပြီး၊ ၇၂ နာရီအတွင်း အစ္စရေးမှလည်း ဂါဇာကမ်းမြောင်ဒေသအတွင်း ကြိုတင်သတ်မှတ်ထားသော မျဉ်းကြောင်းများဆီသို့ ၎င်း၏တပ်ဖွဲ့များကို ရုပ်သိမ်းသွားမည်ဟု ဖော်ပြခဲ့သည်။
ထိုသဘောတူညီချက် ရရှိရေးအတွက် ကာတာ၊ အီဂျစ် နှင့် တူရကီ တို့သည် ကြားဝင်ညှိနှိုင်းပေးခဲ့ကြသည်။
ဟားမတ်စ်ဘက်ကလည်း သဘောတူညီမှုကို အတည်ပြုခဲ့ကြသည်။
အစ္စရေးဝန်ကြီးချုပ် နေတန်ယာဟု သည် ထိုသဘောတူညီချက်အား “အစ္စရေးအတွက် ကြီးကျယ်တဲ့နေ့တနေ့” ဟု မှတ်ချက်ပြုခဲ့သည်။
ကိုးကား ကဏ္ဍ:အစ္စရေးနိုင်ငံ ကဏ္ဍ:ပါလက်စတိုင်းနိုင်ငံ။
ဒင်းငေါက်ဇျပ် (ဗီယက်နမ်: Đinh Ngọc Diệp(丁玉葉); ၁၁ အောက်တိုဘာ ၁၉၈၄ ဖွား) ဗီယက်နမ် အမျိုးသမီး သရုပ်ဆောင် နှင့် မော်ဒယ်တစ်ဦးဖြစ်သည်။
Midu, Đinh Ngọc Diệp sánh đôi làm MC. (ngoisao.net) ရိုက်ကူးရေး ရုပ်ရှင် Passport to Love (၂၀၀၉) Haunted Shool (၂၀၁၁) Battle of the Brides (၂၀၁၁) Between the Two Worlds (၂၀၁၁) Love Puzzle (၂၀၁၁) Wreck-it Ralph (၂၀၁၂) Once Upon a Time in Vietnam (၂၀၀၃) The Last Wife (၂၀၂၃) ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၄ မွေးဖွားသူများ ကဏ္ဍ:ဗီယက်နမ် အမျိုးသမီး သရုပ်ဆောင်များ ကဏ္ဍ:ဗီယက်နမ် အမျိုးသမီး မော်ဒယ်များ။
ဇေရဲထက် (၂ ဇန်နဝါရီ ၁၉၈၆ မွေးဖွား)သည် မြန်မာနိုင်ငံသား သရုပ်ဆောင်၊ မော်ဒယ်နှင့် ထုတ်လုပ်သူတစ်ဦးဖြစ်သည်။
ဇေရဲထက်သည် မြန်မာရုပ်ရှင်လောကတွင် အအောင်မြင်ဆုံး သရုပ်ဆောင်များထဲမှတစ်ဦးအဖြစ် သတ်မှတ်ခံရသူ ဖြစ်သည်။
ကလေးဘဝနှင့်ပညာရေး ဇေရဲထက်ကို ၁၉၈၆ ခုနှစ် ဇန်နဝါရီလ ၂ ရက်နေ့တွင် လယ်ဝေးမြို့၊ မြန်မာနိုင်ငံ တွင် မွေးဖွားခဲ့သည်။
မောင်နှမလေးယောက်အနက်အကြီးဆုံး ဖြစ်သည်။
ကျောက်ဆည်တက္ကသိုလ် တွင် ဥပဒေဘာသာရပ်ကိုလေ့လာခဲ့သည်။
အသက်အရွယ်အနုပညာဘဝ ၂၀၁၀ ခုနှစ်တွင် ဂျွန်လွင်၏ Stars Int'l Models Agency တွင် မော်ဒယ်သင်တန်းတက်ရောက်ခဲ့သည်။
ထို့နောက် မော်ဒယ်အဖြစ် စတင်ဝင်ရောက်ခဲ့သည်။
ထို့နောက် မိန်းမမော်ဒယ်ပြိုင်ပွဲများတွင် ဆုများစွာ ရရှိခဲ့သည်။
ထို့နောက် ကြော်ညာ‌ မော်ဒယ်အဖြစ် ပါဝင်ခဲ့ပြီး အနုပညာ အခွင့်အလမ်းများ ရရှိလာခဲ့သည်။
၂၀၁၂ ခုနှစ်တွင် Thalwin Film Production နှင့် မင်းသားအဖြစ် စာချုပ်ချုပ်ဆိုခဲ့သည်။
ပထမဦးဆုံး သရုပ်ဆောင်ခဲ့သော ရုပ်ရှင်ကားမှာ ပြောလို့မဖြစ်ဘူး ဖြစ်ပြီး မေကဗျာနှင့် အတူသရုပ်ဆောင်ခဲ့သည်။
ထို့နောက် ၂၀၀၂ ဇေရဲ နှင့် ၃၀ ဖေဖော်ဝါရီ ရုပ်ရှင်များတွင် ပါဝင်ခဲ့ပြီး အောင်မြင်မှုရရှိခဲ့သည်။
၂၀၁၅ ခုနှစ်တွင် နေတိုး၊ ဖွေးဖွေးနှင့်အတူ အွန်လိုင်းပေါ်ကဝိညာဏ် ဇာတ်ကားဖြင့် ပထမဆုံး ရုပ်ရှင်အနေနဲ့ ပါဝင်ခဲ့သည်။
ထို့နောက် ၂၀၁၈ ခုနှစ်တွင် ရာဇဝင်ရိုင်းခဲ့သည် ဇာတ်ကားတွင် မင်းသားအဖြစ် ပါဝင်ခဲ့ပြီး အပြုသဘောဆောင်သည့် ဝေဖန်မှုများ ရရှိခဲ့သည်။
ရိုက်ကူးထားသော ရုပ်ရှင်များ ဗီဒီယိုဇာတ်ကားများ ပြောလို့မဖြစ်ဘူး (2012) ၂၀၀၂ ဇေရဲ (2012) ၃၀ ဖေဖော်ဝါရီ (2012) ချုပ်ဆေး ကြိုက်တာရွေးလိုက် လူပျိုးတွေပဲ လူဆိူးလေးများ မိုးနံ့သင်းတဲ့ နေမဝင်ညနေ နေနဲ့ပွင့်တဲ့ကုမုဒရာ အငြိဆယ်ရက် ကောက်ကြောင်းမျဉ်းပြိုင် တိကျကိုကို ရှက်ပြာပြိုပြို တောက်တောက်ကြော် အချစ်ကိုဝန်းရံကျ တစ်ခါကထာဝရများ အားနာပါးနာပြန်ချစ်ပါ ငါ့ရင်ခွင်ထဲကလိပ်ပြာ ရုပ်ရှင်များ အွန်လိုင်းပေါ်ကဝိညာည် (2015) ရာဇဝင်ရိုင်းခဲ့သည် (2018) အသဲကွဲပါတီ (2018) အဆိုတော်တွေနေတဲ့ရွာ (2018) ဖရဲသီးမော်ဒယ် (2018) ဝိုင်းကြီးချုပ် စပွန်ဆာ (2019) ယောက်ဖစစ်ဆင်ရေး (2019) ယမမင်းနဲ့ ကိုကံကောင်း (2019) နို့ဘီလူး (2019) ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၆ မွေးဖွားသူများ ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ။
ယုန်လေး (၂၃ စက်တင်ဘာ ၁၉၈၅ မွေးဖွား)သည် မြန်မာအဆိုတော်၊ သရုပ်ဆောင်နှင့် ဒါရိုက်တာတစ်ဦးဖြစ်သည်။
အဆိုတော်၊ သရုပ်ဆောင်အဖြစ်လည်း နာမည်ကျော်ကြားသူတစ်ဦးဖြစ်သည်။
ငယ်ဘဝ ယုန်လေးကို ၁၉၈၅ ခုနှစ် စက်တင်ဘာ ၂၃ ရက်နေ့တွင် ရန်ကုန်မြို့၌ မွေးဖွားခဲ့သည်။
ဖခင်မှာ ဆွေတင့် ဖြစ်ပြီး မိခင်မှာ ခင်စောမူ ဖြစ်သည်။
အသက်မေ ဝမ်း‌ေယာင်းုန်လေးသည် ၂၀၀၁ ခုနှစ်တွင် အနုပညာလောကသို့ ဝင်ရောက်ခဲ့ပြီး underground ဟစ်ဟော့ပ်အဆိုတော်အဖြစ် စတင်ခဲ့သည်။
၂၀၀၅ ခုနှစ်တွင် TARGET အဖွဲ့သို့ပါဝင်ခဲ့ပြီး အမျိုးမျိုးသော သီချင်းများနှင့် မစ်စ်တေးပ်များ ထုတ်လွှငန်ကတည်းမှ L Seng Zi နှင့် ပူးပေါင်းသီဆိုထားသည့် "အချစ်အတွက်ကမ်းကောင်းခဲ့သူ" သီချင်းဖြင့် နာမည်ကျော်ခဲ့သည်။
အငြင်းပွားမှု ၂၀၂၀ ခုနှစ် ဩဂုတ် ၄ ရက်နေ့တွင် ယုန်လေးသည် "မြန်မာပြည်ကြီး" သီချင်းဗီဒီယိုကို ထုတ်လွှင့်ခဲ့သည်။
ဗီဒီယိုတွင် အောင်ဆန်းစုကြည် ကို သတ်ဖြတ်သည့်အကြောင်းအရာပါဝင်သဖြင့် ပြည်သူများ၊ အနုပညာရှင်များနှင့် နိုင်ငံရေးသမားများထံမှ ပြင်းထန်သော ဝေဖန်မှုများ ရရှိခဲ့သည်။
အဆိုတော် ချမ်းချမ်း၊ ထူးအယ်လင်း၊ မိုးမိုး၊ ပိုးမီ စသည့် အနုပညာရှင်များပါဝင်သီဆိုခဲ့ကြပြီး သီချင်းအကြောင်းအရာနှင့်မသက်ဆိုင်ကြောင်း ပြောကြားခဲ့သည်။
ထို့နောက် မြန်မာရုပ်ရှင်အဖွဲ့ချုပ် မှ ယုန်လေးအား တစ်နှစ်အထိ အနုပညာလုပ်ငန်းများအား ရပ်ဆိုင်းခိုင်းခဲ့သည်။
အဖြစ်အပျက် ၂၀၂၃ ခုနှစ် ဒီဇင်ဘာ ၃၀ ရက်နေ့တွင် စမ်းချောင်းမြို့နယ်ရှိ ယုန်လေး၏ အိမ်အနီးတွင် ပေါက်ကွဲမှု နှစ်ကြိမ်ဖြစ်ပွားခဲ့သည်။
မည်သူမှ တာဝန်ခံခြင်းမရှိသော်လည်း နယ်မြေတွင် စစ်အာဏာရှင်ကို ထောက်ခံသူအဖြစ် လူသိများသောကြောင့် ထိုကဲ့သို့ ဖြစ်ပွားခဲ့ဟု ယူဆကြသည်။
ရိုက်ကုးထားသော ရုပ်ရှင်ဇာတ်ကားများ ကိုယ့်သမိုင်းကိုယ်ရေးကြသူများ (၂၀၁၂) လူကြမ်းတစ်ယောက်ရဲ့ ဒိုင်ယာရီ (၂၀၁၈) Original Gangster 2 (၂၀၁၇) Special 9 (၂၀၁၈) Beware, It's Dangerous (၂၀၁၉) ကိုယ့်သမိုင်းကိုယ်ရေးကြသူများ ၂ (၂၀၁၉) Underground (၂၀၁၉) အယ်လ်ဘမ်များ လိုက်ခဲ့တော့ (၂၀၀၈) အိမ်မပိုင်ယင်းဂေါ်လီမလုပ်နဲ့ (၂၀၁၀) ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၈၅ မွေးဖွားသူများ ကဏ္ဍ:ဒါရိုက်တာများ ကဏ္ဍ:မြန်မာ အဆိုတော်များ ကဏ္ဍ:အမျိုးသား ဂီတပညာရှင်များ ကဏ္ဍ:မြန်မာ သရုပ်ဆောင်များ။
တိုင်ရွန်ဘီဂျေ (၂၇ နိုဝင်ဘာ ၁၉၉၃ မွေးဖွား) သည် မြန်မာနိုင်ငံရှိ သရုပ်ဆောင်နှင့် မော်ဒယ် တစ်ဦး ဖြစ်သည်။
၂၀၁၄ ခုနှစ်တွင် မော်ဒယ်အဖြစ် စတင်ဝင်ရောက်ခဲ့ပြီး ၂၀၁၈ ခုနှစ်တွင် ထွက်ရှိသည့် မှု့ခင်း အမျိုးအစား ဇာတ်လမ်းတစ်ခုဖြစ်သည့် It was on Yesterday 2ဇာတ်လမ်းတွဲ၌ ပါဝင်ခဲ့ပြီး လူသိများလာခဲ့သည်။
ငယ်ဘဝနှင့် ပညာရေး တိုင်ရွန်ဘီဂျေသည် ၁၉၉၃ ခုနှစ် နိုဝင်ဘာ ၂၇ ရက်နေ့တွင် မွန်ပြည်နယ်၊ သံဖြူဇရပ်မြို့၌ အဖဝင်းတင့်နှင့် အမိမြင့်မြင့်သိန်း တို့မှ မွေးဖွားခဲ့သည်။
မောင်နှမသုံးယောက်ထဲ၌ အငယ်ဆုံး ဖြစ်သည်။
အခြေခံပညာ အထက်တန်းကျောင်း ပဲခူး (အမှတ် ၃) တွင် ပညာသင်ကြားခဲ့ပြီး ပဲခူး တက္ကသိုလ်တွင် ရူပဗေဒ ဘာသာရပ်ဖြင့် ပညာသင်ကြားခဲ့သည်။
ရိုက်ကူးခဲ့သောရုပ်ရှင်ဇာတ်ကား ရုပ်ရှင် Ta Khu Lat () (2018) Kyway () (2018) Puyi Tha () (2019) Kyauk Kyauk Kyauk 2 () (2019) Players (2020) Cover () (TBA) Old Gangster (TBA) Ser Oak Gyi Si Yin Chat () (TBA) Nga Mone Tae A Kha Yar () (TBA) Joe Yoke () (TBA) ရုပ်သံဇာတ်လမ်းတွဲ ခုနှစ် ခေါင်းစဉ် (အင်္ဂလိပ်) ခေါင်းစဉ် (မြန်မာ) အခန်းကဏ္ဍ ရုပ်သံလိုင်း မှတ်စု ၂၀၁၈ It was on Yesterday 2 မနေ့ကဖြစ်သည် ၂ ခန့်ထယ် MRTV-4 Shwe Min Tha Mee Nae Lu Lain ရွှေမင်းသမီးနဲ့လူလိမ် ဂျင် Myawaddy TV ၂၀၂၀ Legends of Warriors တစစ်တမက်ကိုယ်နှင့်သက်ကို ဖေခင် MRTV-4 ၂၀၂၂ Bad Daughter သမီးဆိုး ဘုန်းညဏ်ရှင် မဟာ ၂၀၂၃ Laung လောင် ခွန်ဇိုင်း မဟာ ကိုးကား။
ဗော့ငွိအန့်ဟွိုင်လင်း (ဗီယက်နမ်: Vỏ Nguyễn Hoài Linh(武阮懷靈); ၁၈ ဒီဇင်ဘာ ၁၉၆၉ တွင် ခိုင်းဟွာပြည်နယ်တွင် ရိုသေကိုင်းရှိုင်းသော ကက်သလစ်မိသားစုမှ မွေးဖွား) သည် ဗီယက်နမ်နိုင်ငံသား လူရွှင်တော်၊ အဆိုတော်နှင့် သရုပ်ဆောင် တစ်ဦး ဖြစ်သည်။
၁၉၉၀ ခုနှစ်များမှ ယနေ့အထိ လူကြိုက်အများဆုံး၊ သက်ရောက်မှုအပြည့်အဝရှိသူအဖြစ် ရှိခဲ့ပြီး၊ ဗီယက်နမ်နိုင်ငံ၏ လူကြိုက်အများဆုံး လူရွှင်တော်အဖြစ် အသိအမှတ်ပြုခံထားရသည်။
၂၀၁၅ ခုနှစ်တွင် ဗီယက်နမ်နိုင်ငံ၏ ဂုဏ်ထူးဆောင်အနုပညာရှင်ဘွဲ့ကို ချီးမြှင့်ခဲ့သည်။
ကိုးကား ကဏ္ဍ:ဗီယက်နမ်နိုင်ငံမှ ကက်သလစ်ဘာသာဝင်များ ကဏ္ဍ:ဗီယက်နမ် အမျိုးသား အဆိုတော်များ ကဏ္ဍ:ဗီယက်နမ် အမျိုးသား သရုပ်ဆောင်များ ကဏ္ဍ:ဗီယက်နမ် အမျိုးသား လူရွှင်တော်များ။
ငွိအန့်ကြီးသိုင် (ဗီယက်နမ်: Nguyễn Chí Tài(阮至才); ၁၅ ဩဂုတ် ၁၉၅၈ တွင် ဟိုချီမင်းမြို့တွင် ရိုသေကိုင်းရှိုင်းသော ကက်သလစ်မိသားစုမှ မွေးဖွား) သည် ဗီယက်နမ်နိုင်ငံသား လူရွှင်တော်၊ အဆိုတော်နှင့် သရုပ်ဆောင် တစ်ဦး ဖြစ်သည်။
လေဖြတ်ရောဂါနဲ့ 2020 မှာ သေဆုံးသွားခဲ့ပါတယ်။
ရိုက်ကူးရေး ရုပ်ရှင် Teen Princess and the Five Tiger Generals (၂၀၁၀) Five Fairies in the House (၂၀၁၃) The Talent (၂၀၁၃) ကိုးကား ကဏ္ဍ:ဗီယက်နမ်နိုင်ငံမှ ကက်သလစ်ဘာသာဝင်များ ကဏ္ဍ:ဗီယက်နမ် အမျိုးသား အဆိုတော်များ ကဏ္ဍ:ဗီယက်နမ် အမျိုးသား သရုပ်ဆောင်များ ကဏ္ဍ:ဗီယက်နမ် အမျိုးသား လူရွှင်တော်များ။
၂၀၁၇ ခုနှစ်တွင် ဘောင့်ထီး ချန်ထီထွီးလွမ်း (ဗီယက်နမ်: Trần Thị Thúy Loan; ၂ ဇွန် ၁၉၈၈ တွင် ဟိုချီမင်းမြို့တွင် ရိုသေကိုင်းရှိုင်းသော ကက်သလစ်မိသားစုမှ မွေးဖွား) သည် သူမ၏ စတိတ်စင်နာမည် ဘောင့်ထီး (ဗီယက်နမ်: Bảo Thy) ဖြင့် လူသိများသော သည် ကျော်ကြားသော ဗီယက်နမ် အမျိုးသမီး အဆိုတော် ဖြစ်သည်။
Ca sĩ Bảo Thy: Hát cho tuổi teen သူမသည် ၂၀၀၈ ခုနှစ်တွင်သူမ၏သီချင်းဆိုခြင်းအသက်မွေးဝမ်းကျောင်းကိုစတင်ခဲ့ပြီးထိုကာလအတွင်းသူမ၏ဆယ်ကျော်သက်ပေါ့ပ်ဂီတအတွက်နာမည်ကြီးလာခဲ့သည်။
ဗီယက်နမ်ပေါ့ပ်ဂီတ၏မင်းသမီး (Princess of Vpop) ဟုအမည်ပေးထားသောသူမသည်သူမ၏မျိုးဆက်၏အကောင်းဆုံးဗီယက်နမ်ဂီတအနုပညာရှင်များထဲမှတစ်ဦးဖြစ်သည်။
မီဒီယာများတွင် သူမသည် ဂီတတွင် ဒုန်းညီး၏ ပြိုင်ဘက်တစ်ဦးဟု သတ်မှတ်ခံရပြီး ၎င်းတို့နှစ်ဦးစလုံး၏ ပရိသတ်များသည် အင်တာနက်ပေါ်တွင် မကြာခဏ ထိပ်တိုက်တွေ့ကြပြီး ၂၀၁၀ ခုနှစ်များအစောပိုင်းတွင် အထင်ရှားဆုံး ဆိုရှယ်မီဒီယာဖြစ်ရပ်များထဲမှ တစ်ခုဖြစ်လာခဲ့သည်။